google/wiki40b huggingface dataset:
स्कारलेट विल्सन

करियर

स्कारलेट का जन्म और पालन-पोषण ब्रिटेन में हुआ। इन्होंने लंदन के टिफ़नी थिएटर कॉलेज में कला प्रदर्शन का अध्ययन किया।इन्होंने बैले और जैज़ में प्रशिक्षण प्राप्त किया। इन्होने कहा कि वह एक साल की उम्र से नृत्य (डांस) कर रहीं हैं।
बॉलीवुड में काम करने के लिए 2009 में ये भारत आईं और मॉडलिंग करना शुरू कर दिया।  इन्होंने टीवी शो "चक धूम धूम" में कोरियोग्राफी में सहायता प्रदान कीऔर वाणिज्यिक विज्ञापनों समेत विभिन्न परियोजनाओं के लिए अनेक शहरों व अभिनेताओं जैसे ऋतिक रोशन और सैफ अली खान के साथ काम किया। 
बॉस्को-सीजर सहित कई कोरियोग्राफरों के साथ इन्होंने काम किया। जहां बोस्को-सीजर ने इनका परिचय निर्देशक दिवाकर बनर्जी से कराया। इन्होंने राजनीतिक थ्रिलर फिल्म "शंघाई" में "इम्पोर्टेड कमरिया " नामक आइटम सॉन्ग किया। इसमें इनकी एक छोटी सी भूमिका भी थी,  इन्होंने अपनी भूमिका को कैटरीना कैफ से प्रेरित बताया। शंघाई के बाद इन्होंने "बजाते रहो" और "आर राजकुमार" जैसी बॉलीवुड फिल्मों व दक्षिण भारतीय फिल्म उद्योग में कई आइटम नंबर किये। इन्होंने तेलुगू फिल्म "कैमरामैन गंगतो रामबाबू",  "चंडी" और "येवदु" में और कन्नड़ फिल्म "महानदी" और "प्रेम अड्डा" में नृत्य किया। इन्हें विजय की तमिल फिल्म "जिल्ला(Jilla)" में भी देखा जाएगा। इन्होंने "जैज़ी बी" की पंजाबी संगीत वीडियो "फीम" (कट लाइक ए डायमंड) में भी काम किया है।
राजीव खंडेलवाल के साथ ये अहसान हैदर द्वारा लिखित और निर्देशित एक आगामी फिल्म में अपनी पहली प्रमुख भूमिका में दिखाई देंगी।  स्कारलेट ने एस॰एस॰ राजमौली द्वारा निर्देशित 2015 की भारतीय द्विभाषी फिल्म बाहुबली: द बिगनिंग में भी एक आइटम सॉन्ग किया है।
शरिय़तपुर सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

शरिय़तपुर सदर उपजिला बांग्लादेश के मध्य में स्थित, ढाका विभाग के शरिय़तपुर जिले में स्थित है।
ओकरा जिला

पाकिस्तान के पंजाब प्रांत का एक जिला।
ललित प्रसाद विद्यार्थी

ललित प्रसाद विद्यार्थी (28 फरवरी 1931 – 1985) भारत के एक नृविज्ञानी थे।
फ़ातिमा भुट्टो

आरंभिक जीवन

फ़ातिमा भुट्टो मई 1982 को अफ़्गानिस्तान की राजधानी काबुल में उस वक़्त पैदा हुई, जब उसके पिता मीर मुर्तज़ा भुट्टो देशनिकाले का जीवन बिता रहे थे। उनकी माँ फ़ौज़िया फ़ासिहुद्दीन भुट्टो अफ़्गनी विदेश मंत्रालय में एक अधिकारी की बेटी थीं।

रचनाएँ

फ़ातिमा भुट्टो शायरा और लेखिका हैं। पाकिस्तान, अमेरिका और ब्रिटेन के कई अख़बारों में कॉलम भी लिखती हैं। 1997 में पंद्रह साल की उम्र में उनका पहला काव्य-संग्रह ऑक्स्फ़ोर्ड यूनिवर्सिटी प्रेस, पाकिस्तान से प्रकाशित हुआ था, जिसका टाईटल Whispers of the Desert (हिन्दी अनुवाद: सहरा की सरगोशियाँ) है। 2006 में दूसरी किताब 8 अक्टूबर 2005 को कश्मीर और सूबा सरहद में आए ज़लज़ले के विषय पर और 8:50a.m. 8October 2005 प्रकाशित हुई। तीसरी किताब Songs of Blood and Sword प्रकाशनाधीन है। उनका पहला उपन्यास, (हिन्दी अनुवाद: द शैडो ऑफ द क्रिसेंट मून) The Shadow of the Crescent Moon प्रकाशित हुआ है, जिसमें अफ़्गानिस्तान की सरहद के पास वज़ीरस्तान के जनजातीय क्षेत्र में रहने वाले तीन भाइयों और दो औरतों के संघर्ष की कहानी है।
ऊदा देवी

इतिहास

ऊदा देवी के पति नवाब वाजिद अली शाह की सेना के एक सैनिक थे। वाजिद अली शाह दौरे वली अहदी में परीख़ाना की स्थापना के कारण लगातार विवाद का कारण बने रहे। फरवरी, 1847 में नवाब बनने के बाद अपनी संगीत प्रियता और भोग-विलास आदि के कारण बार-बार ब्रिटिश रेजीडेंट द्वारा चेताये जाते रहे। उन्होंने बड़ी मात्रा में अपनी सेना में सैनिकों की भर्ती की जिसमें लखनऊ के सभी वर्गों के गरीब लोगों को नौकरी पाने का अच्छा अवसर मिला। ऊदादेवी के पति मक्का पासी भी काफी साहसी व पराक्रमी थे, इनकी सेना में भर्ती हुए। 
वाजिद अली शाह ने इमारतों, बाग़ों, संगीत, नृत्य व अन्य कला माध्यमों की तरह अपनी सेना को भी बहुरंगी विविधता तथा आकर्षक वैभव दिया। उन्होंने अपनी पलटनों को तिरछा रिसाला, गुलाबी, दाऊदी, अब्बासी, जाफरी जैसे फूलों के नाम दिये और फूलों के रंग के अनुरूप ही उस पल्टन की वर्दी का रंग निर्धारित किया। परी से महल बनी उनकी मुंहलगी बेगम सिकन्दर महल को ख़ातून दस्ते का रिसालदार बनाया गया। स्पष्ट है वाजिद अली शाह ने अपनी कुछ बेगमों को सैनिक योग्यता भी दिलायी थी। उन्होंने बली अहदी के समय में अपने तथा परियों की रक्षा के उद्देश्य से तीस फुर्तीली स्त्रियों का एक सुरक्षा दस्ता भी बनाया था। जिसे अपेक्षानुरूप सैनिक प्रशिक्षण भी दिया गया। संभव है ऊदा देवी पहले इसी दस्ते की सदस्य रही हों क्योंकि बादशाह बनने के बाद नवाब ने इस दस्ते को भंग करके बाकायदा स्त्री पलटन खड़ी की थी। इस पलटन की वर्दी काली रखी गयी थी।
ऊदा देवी, १६ नवम्बर १८५७ को 36 अंग्रेज़ सैनिकों को मौत के घाट उतारकर वीरगति को प्राप्त हुई थीं। ब्रिटिश सैनिकों ने उन्हें जब वो पेड़ से उतर रही थीं तब गोली मार दी थी। उसके बाद जब ब्रिटिश लोगों ने जब बाग़ में प्रवेश किया, तो उन्होने ऊदा देवी का पूरा शरीर गोलियों से छलनी कर दिया। इस लड़ाई का स्मरण कराती ऊदा देवी की एक मूर्ति सिकन्दर बाग़ परिसर में कुछ ही वर्ष पूर्व स्थापित की गयी है।

उल्लेख

सार्जेण्ट फ़ॉर्ब्स मिशेल ने सिकंदर बाग के उद्यान में स्थित पीपल के एक बड़े पेड़ की ऊपरी शाखा पर बैठी एक ऐसी स्त्री का विशेष उल्लेख किया है, जिसने अंग्रेजी सेना के लगभग बत्तीस सिपाही और अफसर मारे थे। लंदन टाइम्स के संवाददाता विलियम हावर्ड रसेल ने लड़ाई के समाचारों का जो डिस्पैच लंदन भेजा उसमें पुरुष वेशभूषा में एक स्त्री द्वारा पीपल के पेड़ से फायरिंग करके तथा अंग्रेजी सेना को भारी क्षति पहुँचाने का उल्लेख प्रमुखता से किया। संभवतः लंदन टाइम्स में छपी खबरों के आधार पर ही कार्ल मार्क्स ने भी अपनी टिप्पणी में इस घटना को समुचित स्थान दिया। इन्हें इसकी प्रेरणा अपने स्वतंत्रता संग्राम सेनानी पति मक्का पासी से प्राप्त हुई थी। 10 जून 1857 को लखनऊ के चिनहट कस्बे के निकट इस्माईलगंज में हेनरी लॉरेंस के नेतृत्व में ईस्ट इंडिया कम्पनी की फौज के साथ मौलवी अहमद उल्लाह शाह की अगुवाई में संगठित, विद्रोही सेना की ऐतिहासिक लड़ाई में मक्का पासी वीरगति को प्राप्त हुए थे। इसके प्रतिशोध स्वरूप उन्होंने कानपुर से आयी काल्विन कैम्बेल सेना के 32 सिपाहियों को मृत्युलोक पहुँचाया। इस लड़ाई में वे खुद भी वीरगति को प्राप्त हुईं। कहा जाता है इस स्तब्ध कर देने वाली वीरता से अभिभूत होकर काल्विन कैम्बेल ने हैट उतारकर शहीद ऊदा देवी को श्रद्धांजलि दी।
पक सो जुन

प्रारंभिक जीवन

पक सो जून ने 2008 में अपनी अनिवार्य सैन्य सेवा शुरू की, जब वह 19 साल के थे, और 2010 में उनहे छुट्टी दे दी गई थी।

व्यवसाय

पक सो जून ने 2011 में बैंग योंग-गुक के एकल "आई रिमेम्बर" के संगीत वीडियो में अपना मनोरंजन शुरू किया। इसके बाद वह टेलीविजन ड्रामा ड्रीम हाई 2 (2012), पॉट्स ऑफ गोल्ड (2013), वन वार्म वर्ड (2013) और ए विच लव (2014) में दिखाई दिए। अक्टूबर 2013 से अप्रैल 2015 तक, वह संगीत बैंक के मेजबान थे। 
उनकी ब्रेकआउट भूमिकाएं 2015 में दो हिट ड्रामा किल मी, हील मी और शी वास प्रिटी के साथ आईं। उसी वर्ष,  थ्रिलर फिल्म द क्रॉनिकल्स ऑफ एविल प्रदर्शित हुई। 
2016 में, पक सो जून ने युवा ऐतिहासिक नाटक ह्वारंग: द पोएट वॉरियर यूथ में गो आरा के साथ अभिनय किया।  
2017 में, पक सो जून ने युवा रोमांस ड्रामा, किम जी वौन के साथ फाइट फॉर माय वे में अभिनय किया। टेलीविजन श्रृंखला दक्षिण कोरिया में एक बड़ी हिट थी और अपने समय स्लॉट में रेटिंग में शीर्ष पर थी। उसी वर्ष, उन्होंने कंग हा-नेउल के साथ एक्शन कॉमेडी मिडनाइट रनर में अपनी पहली बड़ी स्क्रीन वाली प्रमुख भूमिका निभाई। पार्क को प्रमुख फिल्म पुरस्कार समारोह में सर्वश्रेष्ठ नए अभिनेता का पुरस्कार मिला जैसे ग्रैंड बेल अवार्ड्स और कोरियन एसोसिएशन ऑफ़ फिल्म क्रिटिक्स अवार्ड्स। 
2018 में, पक सो जून ने टीवीएन के रोमांटिक कॉमेडी ड्रामा व्हाट्स रोंग विद सेकरेटरी किम के साथ पक मिन-यंग के साथ अभिनय किया। श्रृंखला एक हिट थी और पार्क को उनके प्रदर्शन के लिए आलोचकों द्वारा सकारात्मक समीक्षा मिली, जिसे कोरियाई प्रेस द्वारा "रोमांटिक कॉमेडी के मास्टर" करार दिया गया। उसी वर्ष, पार्क को मनोगत फिल्म द डिवाइन फ्यूरी में कास्ट किया गया।
रणथम्भोर राष्ट्रीय उद्यान

इतिहास

सन् १९७३ में2223.364 वर्ग कि॰मी॰ के क्षेत्र को प्रोजेक्ट टाइगर के अंतर्गत रणथंभोर व्याघ्र संरक्षित क्षेत्र (रणथंभोर टाइगर रिज़र्व) घोषित किया गया। बाद में सन् १९८० में इसके ३९२ वर्ग कि॰मी॰ के इलाके को राष्ट्रीय उद्यान घोषित किया गया।
१०६४ ईसा पूर्व

१०६४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०६४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रीमा लागू

अभिनय

रीमा ने ज्यादातर हिंदी फिल्म उद्योग के कुछ बड़े नामों के साथ सहायक भूमिकाओं में काम किया है। टेलीविजन धारावाहिकों के साथ शुरू होकर, वह फिल्म क़यामत से क़यामत तक (1988) जहां उन्होंने जूही चावला की माँ की भूमिका निभाई तक पहुँची। वह अरुणा राजे की रिहाई (1988) में एक विवादास्पद भूमिका में देखी गई थी। वह तब फिल्म मैंने प्यार किया (1989) और साजन (1991) में सलमान खान की माँ के तौर पर अभिनय किया जो बॉक्स ऑफिस पर सुपरहिट थीं। इसके बाद उन्होंने अपराध थ्रिलर गुमराह (1993) में श्रीदेवी की माँ, जय किशन (1994) के रूप में अक्षय कुमार की माँ और रंगीला (1995) में उर्मिला मातोंडकर की माँ के रूप में अभिनय किया। गुमराह (1993) बॉक्स ऑफिस पर साल की सातवीं सबसे बड़ी ग्रॉसर थी, जय किशन (1994) एक वाणिज्यिक सफलता थी, इस प्रकार घोषित 'सेमिहिट थी और रंगीला (1995) बॉक्स ऑफिस पर इस वर्ष की सबसे अधिक कमाई की थी।
उन्होंने बॉलीवुड उद्योग में सबसे बड़ी हिट फिल्मों में काम किया है जिसमें हम आप के हैं कौन (1994), ये दिल्लगी (1994), दिलवाले (1994), रंगीला (1995), कुछ कुछ होता है (1998) और कल हो ना हो (2003) आदि फिल्में शामिल हैं।
ज्यादातर फिल्मों में इन्होंने एक अधेड़ उम्र की माँ की भूमिका निभाई। इसके अतिरिक्त आक्रोश (1980) में एक नर्तक और ये दिल्लगी (1994) में एक सख्त व्यवसायी थीं। 1990 में इन्होंने टीवी धारावाहिक तू तू मैं मैं में सुप्रिया पिल्गांवकर के साथ अभिनय किया और श्रीमान श्रीमती में भी अभिनय किया। मराठी रहस्यमयी फ़िल्म बिंदास्त में इनकी भूमिका की काफी सराहना की गई।
उन्होंने वास्तव: द रियलिटी (1999) में एक चुनौतीपूर्ण भूमिका निभाई, डॉन (संजय दत्त) की माँ का चित्रण किया जो अपने बेटे को मारती है। उनके सबसे उल्लेखनीय प्रदर्शनों में से पंकज कपूर और रघुवीर यादव के साथ एक प्रसिद्ध फिल्म रुई का बोझ (1997) में देखा जा सकता है। लागू ने मराठी शो मनाचा मुज्रा पर दिखाई दीं, जो मराठी व्यक्तित्व का सम्मान करता है। यह अमेरिकी रेडियो और टीवी शो दिस इज योर लाइफ के प्रारूप में समान है। वह मुख्यतः मैंने प्यारे किया, साजन, हम साथ-साथ हैं, जुड़वा, पत्थर के फूल, शादी करके फंस गया यार, निश्चय और कहीं प्यार ना हो जाये हैं जैसी फ़िल्मों में बॉलीवुड अभिनेता सलमान खान की माँ का रोल निभाने के लिए भी जानी जाती हैं।

निजी जीवन

रीमा जी का जन्म 1958 में हुआ था। उनका नाम पहले गुरिंदर भदभदे था। इनकी माँ मन्दाकिनी भदभदे एक अभिनेत्री थीं, जो लेकुर उदण्ड जाहली नामक नाटक के कारण मराठी मंच में जानी जाती थी। रीमा जी के अभिनय की कला का पता पुणे में पता चला जब वे हुजूरपगा उच्च माध्यमिक विद्यालय में विद्यार्थी थीं। उच्च माध्यमिक विद्यालय की पढ़ाई पूरी करने के बाद से ही उनकी पेशेवर के रूप में अभिनय की शुरुआत हुई। इनकी अभिनय में पहली नौकरी मराठी मंच पर लगी थी। इसके बाद 1979 में इन्होंने मराठी फिल्म "सिंहासन" से अपने अभिनय के सफर में कदम रखा। इसके एक वर्ष बाद, 1980 में इन्हें "कलयुग" नामक हिन्दी फिल्म में काम मिल गया और इसी से इनकी हिन्दी फिल्मों में भी शुरुआत हुई।

मृत्यु

पेट दर्द की शिकायत करने के बाद,रीमा लागू को 18 मई 2017 को मुंबई में कोकिलाबेन धीरूभाई अंबानी अस्पताल में भर्ती कराया गया था। दिल का दौरा पड़ने से 3:15 बजे (आईएसटी)  उनका निधन हो गया। इनकी मृत्यु के समय में इन्हें पूरी तरह से ठीक बताया गया और स्वास्थ्य संबंधी मुद्दे भी नहीं थे। वह 59 वर्ष की थीं।
जिब्राल्टर क्रॉनिकल

ट्रफ़ैलगर की ख़बर

अक्टूबर 1805 में ट्रफ़ैलगर के युद्ध के पाँच दिन पश्चात कथबर्ट कॉलिंगवुड, प्रथम बैरन कॉलिंगवुड, ने इंग्लैंड की तरफ़ जा रहें स्कूनर पीक्ल के सेनाध्यक्ष लेफ्टिनेंट ल्पेनोटियर को विजयी होने की ख़बर भेजी। प्रधानमंत्री विलियम पिट और महाराज जोर्ज तृतीय को नवम्बर 6 तक राष्ट्र के विजय होने की कोई सूचना नहीं मिल पाई थी, परिणामस्वरूप द टाइम्स में सूचना के प्रकाशित होने में नवम्बर 7 तक की देरी हो गई। युद्ध के एक दिन पश्चात ब्रिटिश बेड़ा एक मछली पकड़ने वाली नाव के साथ सम्पर्क में आया था, जो बाद में जिब्राल्टर में एडमिरल कॉलिंगवुड की रिपोर्ट को पहुँचाने का साधन बनी। जिब्राल्टर क्रॉनिकल ने विजयी होने की ख़बर अक्टूबर 23 को अंग्रेज़ी और फ़्रांसीसी भाषाओं में प्रकाशित करी, जिसमें एडमिरल कॉलिंगवुड का जिब्राल्टर के राज्यपाल हैनरी एडवर्ड फॉक्स को लड़ाई की जानकारी देता पत्र भी शामिल था।

अभिलेखागार

समाचार पत्र के अभिलेखागार की केवल दो श्रंखला ही बची हैं। ये दोनों सॅट जिब्राल्टर में ही मौजूद हैं। गैरीसन लाइब्रेरी 1801 से शरू होने वाली एक सम्पूर्ण श्रंखला को रखती है, जिसमें ट्रफ़ैलगर की जीत की ख़बर देना वाला संस्करण भी शामिल है। जिब्राल्टर सरकार के खेल, संस्कृति, विरासत और युवा मंत्रालय के विभाग जिब्राल्टर आर्काइवस के पास दूसरी श्रंखला है, जिसमें केवल शुरुआती वर्षों के संस्करणों को छोड़ कर सभी मौजूद हैं।
रेडियो आवृत्ति

आर एफ का मापन

चूँकि रेडियो आवृत्ति के विकिरण में (बल्कि, सभी विद्युतचुम्बकीय विकिरणों में) विद्युत क्षेत्र और चुम्बकीय क्षेत्र दोनों कम्पन करते हैं (अर्थात बदलते रहते हैं), हम विद्युत क्षेत्र को वोल्ट प्रति मीटर (V/m) द्वारा तथा चुम्बकीय क्षेत्र को अम्पीयर प्रति मीटर (A/m) द्वारा अभिव्यक्त कर सकते हैं।
साई योक राष्ट्रीय उद्यान

मौसम

उद्यान क्षेत्र में तापमान की वार्षिक सीमा 8 डिग्री सेल्सियस (46 डिग्री फारेनहाइट) से 45 डिग्री सेल्सियस (113 डिग्री फारेनहाइट) है। यहां साल का सबसे शुष्क समय दिसंबर से फरवरी तक है, जबकि बारिश का समय मई से अक्टूबर तक है।

वनस्पति और जीव

साई योक का जंगल मुख्य रूप से सागौन जंगल है। थाईलैंड के जापानी कब्जे के दौरान, सागौन के पेड़ बर्मा रेलवे पर रेलवे स्लीपरों के रूप में उपयोग के लिए गिराया गया था। फिर सागौन वन को 1954 में दोहराया गया था।
पशु प्रजातियों में हाथी, बाघ, भौंकने वाला हिरण, सांभर हिरण, जंगली सुअर, गिब्बन, मलयान पोर्क्यूपिन, लॉरीस और सेरो शामिल हैं। 1983 में रंगीन लाल, सफेद और नीले रंग की एक केकड़ा प्रजाति रैचिन केकड़ा को उद्यान में खोजा गया। साई योक उद्यान किट्टी के हॉग-नाक वाले बल्ले का घर है, एक दुर्लभ बल्ले की प्रजातियां और दुनिया का सबसे छोटा स्तनधारी (लगभग 2 ग्राम वजन) भी माना जाता है। बल्ले को पहली बार 1973 में देखा गया था और उद्यान के कुछ चूना पत्थर की गुफाओं में (थम कांग काओ समेत) और आस-पास के कंचनबुरी प्रांत और म्यांमार में केवल पाया गया।
जानी दुश्मन (1979 फ़िल्म)

संक्षेप

यह फिल्‍म अपने समय की बेहद लोकप्रिय फिल्‍म थी। इसके सभी गाने खासकर चलो रे डोंली उठाओ कहार काफी लोकप्रिय रहे थे और आज भी इसके गीत लोगों को बरबस इसके ओर आकर्षित करते हैं। फिल्‍म का सबसे मनोरंजक और रोचकता थी हिरोइनों का एक एक कर मरना। फिल्‍म का शुरूआती दृश्‍य काफी डरावना और संस्‍पेंस पैदा करने वाला था।
१८१२ ईसा पूर्व

१८१२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८१२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आर्थर शोपेनहावर

आर्थर शोपेनहावर (Arthur Schopenhauer) (२२ फ़रवरी १७८८ - २१ सितम्बर १८६०) जर्मनी के प्रसिद्ध दार्शनिक थे। वे अपने 'नास्तिक निराशावाद' के दर्शन के लिये प्रसिद्ध हैं। उन्होने २५ वर्ष की आयु में अपना शोधपत्र पर्याप्त तर्क के चार मूल (On the Fourfold Root of the Principle of Sufficient Reason) प्रस्तुत किया जिसमें इस बात की मीमांसा की गयी थी कि क्या केवल तर्क (reason) संसार के गूढ रहस्यों से पर्दा उठा सकता है? बौद्ध दर्शन की भांति शोपेनहावर भी कि इच्च्हाओं (will) के शमन की आवश्यकता पर बल दिया है।

शोपेनहावर पर अन्य विचारकों का प्रभाव

शोपेनहावर का कहना था कि वे उपनिषदों, कॉन्ट एवं प्लेटो से प्रभावित थे। शोपेनहावर के लेखों में भारतीय दर्शन का बार-बार उल्लेख आता है। वे बुद्ध की शिक्षाओं को मानते थे और स्वयं को बौद्धधर्मी कहते उनका यहाँ तक कहना था कि यदि ये शिक्षाएँ नहीं होतीं तो उनका दर्शन भी नहीं होता। उपनिषदों के बारे में उन्होने कहा - " मेरे जीवन में उपनिषदों से शान्ति (solace) मिली है; उनसे ही मुझे मृत्यु के समय भी शान्ति मिलेगी।"

शोपेनहावर का प्रभाव

शोपेनहावर का इच्छा का विश्लेषण एवं उनकी मानवी इच्छा एवं प्रेरणाओं पर विचार ने फ्रेडरिक नीत्शे, रिचर्ड वाग्नर, लुड्विग विटिंगस्टीन एवं सैमुएल फ्रायड आदि प्रसिद्ध दार्शनिकों को प्रभावित किया। उनके पश्चवर्ती विचारकों पर उनका गहरा प्रभाव पड़ा, यद्यपि यह प्रभाव दर्शन की अपेक्षा कला के क्षेत्र में ज्यादा है।

भारतविद्या (Indology)

शोपेनहावर ने उपनिषद का लैटिन अनुवाद पढा था जो फ्रांसीसी लेखक अंकेतिल दू पेरों (Anquetil du Perron) द्वारा दारा शिकोह के फारसी में सिरे-अकबर (महान रहस्य) से अनूदित था। वह उपनिषदों के दर्शन से इतने प्रभावित हुए कि उन्होने कहा कि उपनिषदों ने मानव का सर्वोच्च ज्ञान उत्पन्न किया है।
It is the most satisfying and elevating reading (with the exception of the original text) which is possible in the world; it has been the solace of my life and will be the solace of my death.
ओप्नीखत् (Oupnekhat) (अर्थात उपनिषद) नामक पुस्तक सदा उनकी मेज पर पड़ी रहती थी और सोने के पहले वे उसे जरूर पढते थे। संस्कृत साहित्य को वह अपनी शताब्दी का सर्वोत्कृष्ट उपहार कहते थे। उन्होने भविष्यवाणी की थी कि उपनिषदों का ज्ञान और दर्शन ही पश्चिम का धर्म बन जायेगा।

पशुओं का अधिकार (animal rights)

अपने दर्शन के कारण शोपेनहावर जानवरों के अधिकार के प्रति बहुत संवेदन्शील हो गये थे।

शोपेनहावर और बौद्धधर्म

१८३० एवं १८४० के दशकों में स्वयं शोपेनहावर एवं अन्य यूरोपीय विचारक शोपेनहावर के दर्शन एवं बौद्ध दर्शन (चार परम सत्य) में बहुत एकरूपता पाते थे।
ज्यां रेनुआ

जीवन परिचय

रेनुआं का जन्म पेरिस में हुआ था। रेनुआं के पिता पियरे ऑगस्ते रेनुआं एक प्रसिद्ध चित्रकार थे। रेनुआं का लालन-पालन उनकी मौसी गैब्रिएल रेना के हाथों हुआ। गैब्रियेल ने रेनुआं को कठपुतली के करतब सिखाए जिसका रेनुआं की फिल्मों पर गहरा असर पड़ा। गैब्रियेल फिल्मों से इतनी प्रभावित थी कि वो रेनुआं जब काफी छोटे थे तभी उनको फिल्म दिखाने ले गई। रेनुआं के बचपन में बी उनके पिता पियरे दक्षिणी फ्रांस में आकर बस गए। एक सफल और समृद्ध व्यक्ति होने के नाते रेनुआ के पिता चाहते थे कि उनके बेटे की शिक्षा-दीक्षा एक बेहतरीन और फैशनेबल आवासीय विद्यालय में हो लेकिन रेनुआं बचपन में कई बार इस आवासीय विद्यालय से घर भाग आते थे।
प्रथम विश्वयुद्ध के समय रेनुआं फ्रांस की घुड़सवार सेना में अपनी सेवाएं दे रहे थे। एक मोर्चे पर पैर में गोली लगने के बाद वो पैमाइश विभाग में अधिकारी तैनात हो गए। पैर के घाव से उनका एक पैर तो खराब हो गया लेकिन इलाज के दौरान बिस्तर पर आराम करते हुए उन्होंने चार्ली चैप्लिन और डी.डब्ल्यू ग्रिफिथ की फिल्में देख डालीं। इसके बाद रेनुआं ने 1924 में अपनी पहली फिल्म का निर्देशन किया। रेनुआं की शुरुआती फिल्में मूक फिल्में थीं जिनमें उनकी पत्नी कैथरीन हेस्लिंग ने प्रमुख भूमिकाएं निभाईं। हालांकि इन फिल्मों से रेनुआं अपनी लागत भी नहीं निकाल पाते थे, जिसकी वजह से उन्हें विरासत में मिली अपने पिता की पेंटिंग्स को बेचना पड़ा था।

फिल्म निर्माण

रेनुआं को शुरुआती मूक फिल्मो में कोई सफलता नहीं मिली लेकिन 1930 में आई उनकी फिल्मों आं परजे बेबे और ला सिएने को जबर्दस्त सफलता मिली। तीस के दशक के मध्य तक रेनुआं फ्रांस के पॉपुलर फ्रंट से जुड़े रहे और उनकी फिल्मों में भी ये विचारधारा झलकती रही। लेकिन 1937 में आई उनकी फिल्म ला ग्रॉन्दे इल्यूजां ने रेनुआं को दुनिया भर में शोहरत दिला दी। ये पहली विदेशी भाषा की फिल्म थी जिसे ऑस्कर सम्मान के लिए नामित किया गया। हालांकि जर्मनी में इस फिल्म पर प्रतिबंध लगा दिया गया।
भारत के पारंपरिक क्षेत्र

पारंपरिक तौर पर भारत में अनेक विशिष्ट क्षेत्रों का सम्मिलन रहा है। ये विशिष्ट क्षेत्र अपने इतिहास, सभ्यता, बोलचाल, भूगोल आदि के आधार पर आम जन द्वारा परिभाषित किए जाते रहे हैं। वर्तमान अवस्था में प्रशासनिक इकाईयों से तुलना करने पर कई क्षेत्रों की यथावत स्थिति किसी इकाई यथा प्रांत, जिला, तालुक तहसील, खण्ड, मंडल आदि के रूप में मौजूद हैं, तो कई क्षेत्र टुकड़ों में बंट चुके हैं अथवा एक दूसरे के साथ संयुक्त कर दिए गए हैं। इस लेख में एसे ही क्षेत्रों का वर्णन है जो आज भी पारंपरिक तौर पर अपने पुराने रूप, नाम या विलक्षण पहचान से जाने जाते हैं। एसे में इस लेख में भारत का अर्थ आज का भारत देश न हो कर पारंपरिक भारत अर्थात् भारतीय उपमहाद्वीप समझना चाहिए।
ककोलत

पौराणिक संदर्भ

इस झरने के संबंध में एक पौराणिक आख्‍याण काफी प्रचलित है। इस आख्‍याण के अनुसार त्रेता युग में एक राजा को किसी ऋषि ने शाप दे दिया। शाप के कारण राजा अजगर बन गया और वह यहां रहने लगा। कहा जाता है कि द्वापर युग में पाण्‍डव अपना वनवास व्‍यतीत करते हुए यहां आए थे। उनके आशीर्वाद से इस शापयुक्‍त राजा को यातना भरी जिन्‍दगी से मुक्‍ित मिली। शाप से मुक्‍ित मिलने के बाद राजा ने भविष्‍यवाणी की कि जो कोई भी इस झरने में स्‍नान करेगा, वह कभी भी सर्प योनि में जन्‍म नहीं लेगा। इसी कारण बड़ी संख्‍या में दूर-दूर से लोग इस झरने में स्‍नान करने के लिए आते हैं। वैशाखी और चैत्र सक्रांति के अवसर पर विषुआ मेले का आयोजन किया जाता है।इस अवसर पर अनेकों गाँव तथा अन्य लोग भी यहाँ आते है। इस मेला को ककोलत आने का औपचारिक शुरूआत भी माना जाता है,,क्योंकि यह गर्मी के शुरूआत में मनाया जाता है।
जगमोहन सिंह

जीवन परिचय

ठाकुर जगमोहन सिंह का जन्म विजयराघवगढ़ रियासत में ठाकुर सरयू सिंह के राज परिवार में में हुआ था। १८५७ के प्रथम स्वतन्त्रता संग्राम में ठा. सरयू सिंह ने बढ़ चढ़ कर हिस्सा लिया था। फलस्वरूप अंग्रेजों ने उन्हें गिरफ्तार कर लिया और उन्हें काले पानी की सजा सुनाई गई। लेकिन अंग्रेजी हुकूमत में सजा भोगने की बजाय ठा. सरयू सिंह ने मौत को गले लगना उचित समझा। जगमोहन सिंह ऐसे ही क्रांतिकारी, मेधावी एवं स्वप्न दृष्टा सुपुत्र थे।
अपनी शिक्षा के लिए काशी आने पर उनका परिचय भारतेंदु और उनकी मंडली से हुआ। बनारस के क्वींस कालेज में अध्ययन के दौरान वे भारतेंदु हरिश्चंद्र के सम्पर्क में आए तथा यह सम्पर्क प्रगाढ़ मैत्री में बदल गया जो की जीवन पर्यन्त बनी रही। 
१८७८ में शिक्षा समाप्ति के बाद वे विजयराघवगढ़ आ गए। दो साल पश्चात् १८८० में धमतरी (छत्तीसगढ़) में तहसीलदार नियुक्त किये गए। बाद में तबादले पर शिवरीनारायण आये। कहा जाता है कि शिवरीनारायण में विवाहित होते हुए भी इन्हें 'श्यामा' नाम की स्त्री से प्रेम हो गया। शिवरीनारायण में रहते हुए इन्होने श्यामा को केंद्र में रख कर अनेक रचनाओं का सृजन किया जिनमे हिंदी का अत्यंत भौतिक एवं दुर्लभ उपन्यास श्याम-स्वप्न प्रमुख है।
गोपी

गोपी या गोपिका का अर्थ है - ग्वालिनी या गोपपत्नी । गोपी शब्द से आशय है गो (गाय) चराने वाली कन्याएँ या स्त्रियाँ। भागवत पुराण में गोपियों के श्रीकृष्ण प्रेम का अति सुन्दर वर्णन है। इन गोपियों में से ही राधा या राधिका का नाम विशेष आदर और महत्व का है।
गाव्यूति

गाव्यूति वैदिक काल की हिन्दू लम्बाई मापन की इकाई है। एक गाव्यूति बराबर होता है 2000 धनुष के। चार गाव्यूति बराबर होते हैं एक योजन के।
सरिता (पत्रिका)

सरिता दिल्ली प्रेस समूह द्वारा प्रकाशित एक पाक्षिक हिन्दी पत्रिका है। सरिता का पहला संस्करण 1945 में प्रकाशित हुआ था। यह पत्रिका सामाजिक और पारिवारिक पुनर्निर्माण की विचारधारा पर आधारित है।
1996 लेग मेसन टेनिस क्लासिक प्रतियोगिता

विजेता

माइकल चाँग ने  वेन फरेरा को 6-2, 6-4 से हराया।
खपली गेहूँ

खपली गेहूँ एक प्रकार का गेहूँ हैं |
2000 सिनसिनाटी मास्टर्स

पुरुष एकल

थॉमस एनक्विस्ट ने  टिम हैनमैन को 7-6, 6-4 से हराया।

पुरुष युगल

टॉड वुडब्रिज /  मार्क वुडफोर्ड ने  ऐलिस फरेरा /  रिक लीच को 7-6, 6-4 से हराया।
नेशनल क्रिकेट लीग

इतिहास और प्रारूप

नॅशनल क्रिकेट लीग 1999-2000 के मौसम में उद्घाटन किया लेकिन उसके बाद प्रथम श्रेणी नहीं था। बांग्लादेश 2000 में आईसीसी के दसवें पूर्ण सदस्य बन गए और लीग 2000-01 के सत्र में प्रथम श्रेणी बन गया। सीमित ओवरों और एक ही नाम के साथ ट्वेंटी-20 टूर्नामेंट भी अतीत में खेला गया है।
वर्ष 2011-12 के बाद से वहाँ लीग, जो आमतौर पर अक्टूबर से दिसंबर रन में आठ टीमों के लिए किया गया है। वर्ष 2011-12 से 2014-15 के लिए प्रत्येक टीम के मौसम के पाठ्यक्रम पर एक बार एक दूसरे को टीम निभाई। वर्ष 2015-16 और 2016-17 में एक दो स्तरीय लीग नहीं थी: रंगपुर, खुलना, ढाका डिवीजन और ढाका महानगर 2015-16 में प्रथम श्रेणी में थे, और राजशाही, सिलहट, Barisal और चटगांव दूसरे में; 2016-17 सत्र के लिए बरिसल टीयर 1 के लिए प्रोत्साहित कर रहे थे और रंगपुर टियर 2 में पदावनत।
लीग भी अपने मुख्य प्रायोजक के नाम से जाना जाता है। 2015-16 में यह आधिकारिक तौर पर "वाल्टन एलईडी टीवी 17 वीं नॅशनल क्रिकेट लीग" था।